Kenneth Clarke
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
Kenneth Clarke, britisk politiker (konservativ). Han var medlem av regjeringen fra 1982 til 1997 (fra 1990 medlem av kabinettet), og igjen fra 2010 til 2014. Fra 1992 til 1993 var han innenriksminister og fra 1993 til 1997 finansminister. Han var medlem av Underhuset fra 1970 til 2019.
Kenneth Clarke stilte som lederkandidat til det konservative partiet etter katastrofevalget i 1997, men nådde ikke opp fordi han ble ansett som for positiv til samarbeidet i EU. Det samme gjentok seg i 2001 og 2005; han stilte som lederkandidat, men ble utmanøvrert av høyrefløyen. I 2009 ble han omsider med i den indre krets av ledere i partiet som ny skyggeminister for business og handel. Les mer i Store norske leksikon Conservative Party Storbritannias politiske system